Source: https://www.osale.ee/ideed/idea/view/2564
Timestamp: 2019-07-24 07:20:04+00:00
Document Index: 6184206

Matched Legal Cases: ['§1', '§1', '§32', '§90', '§90', '§91', '§90', '§ 103']

Riigikogu otsuse eelnõu algatamise õiguse loomine kodanikele
Sisestatud: 10. august 2009
Vastatud 28. september 2009
Eesti Vabariigi põhiseaduse §1 vaimus teen, rahva rolli ja võimaluste suurendamiseks riigi ja selle institutsioonide tegevuses osalemisel ning selle suunamisel, ettepaneku täiendada Riigikogu kodu- ja töökorra seadust ning vajadusel sellega seonduvaid teisi õigusakte.
Ettepaneku tegemisel tuginen EV põhiseaduse §1 ning sarnaste sätete olemasolule Kohaliku omavalitsuse korralduse seaduses (§32 (1-3)), vajadusele kodaniku rolli suurendamiseks ning otseühenduse loomiseks Riigikogu igapäevase tegevuse ning valijaskonna vahel.
Ettepanek on lisada/muuta Riigikogu kodu- ja töökorra seaduse järgnevad sätted:
Muuta §90 (Seaduse algatamise ja Riigikogu otsuse eelnõu esitamise õigus) (1), lisades loetellu viienda punktina "Vabariigi kodanikel".
Lisada §90 (4) järgnevas või sarnases sõnastuses "vähemalt ühel protsendil hääleõiguslikel kodanikel, on õigus teha õigusaktide vastuvõtmiseks, muutmiseks või kehtetuks tunnistamiseks algatusi.
Lisada §91 (3) järgnevas või sarnases sõnastuses "käesoleva seaduse §90 lõigetes 1 ja 4 ettenähtud juhtudel esitatud eelnõu antakse üle Riigikogu esimehele.
Muuta Riigikogu kodu- ja töökorra seaduse 11. peatüki 2.-6. jagu sedasi, et käesoleva ettepaneku rakendamisel oleks eelnõu algatajatel või nende esindajal läbivalt võimalik osaleda eelnõu menetlemise kõigi etappide juures Riigikogu komisjonides.
Muuta käesoleva ettepaneku rakendamise võimaldamiseks vajadusel ka teisi seonduvaid õigusakte.
Märksõnad: riigikogu kodanik osalus kodanikualgatus otsedemokraatia demokraatia parlament
Sisestatud: 28. september 2009
Lugupeetud Gerd Tarand 28.09.2009
Tegite osalusveeb (www.osale.ee) kaudu ettepaneku anda kodanikele õigus õigusakti eelnõu algatamiseks. Oma idee teostamiseks pakkusite välja Riigikogu kodu- ja töökorra seaduse muudatuse eelnõu algatamist puudutavate sätete osas.
Esiteks tuleb märkida, et Eesti Vabariigi põhiseaduse § 103 loetleb seadusandlikku initsiatiivi omavate isikute ringi. Kõik alamaastme õigusaktid peavad aga olema kooskõlas põhiseadusega, mistõttu oleks Teie idee teostamiseks vajalik muuta kõigepealt Eesti Vabariigi põhiseadust.
Kehtivas seadusandluses ei ole rahvaalgatust ette nähtud, kuna Eesti riigikorraldus põhineb esindusdemokraatia põhimõttel, mille kohaselt teostab rahvas oma võimu esindajate kaudu. Küll aga on varemgi näidatud üles initsiatiivi rahvaalgatuse võimaldamiseks, eesmärgiga lähendada üksikisikut riigivõimule. Ka praegu on Riigikogu menetluses Keskerakonna saadikute poolt algatatud Eesti Vabariigi põhiseaduse muutmise seaduse eelnõu rahvaalgatuse võimaldamiseks (210 SE).
Lisaks on Riigikogu menetluses kohaliku rahvahääletuse seaduse eelnõu (447 SE), mis laiendab osalusdemokraatia võimalusi kohaliku omavalitsuse tasandil. Eelnõu lähtub asjaolust, et kohalikel elanikel on huvi olla enam kaasatud otsustusprotsessidesse ja võimaldab sekkuda juhtudel, kui esindusdemokraatliku kogu huvi ei pruugi kokku langeda kohaliku omavalitsuse elanike huvidega. Antud eelnõu esimene lugemine toimub k.a 29. septembril ja juhtivkomisjoni ettepanek on esimene lugemine lõpetada.
» 2564_200928091629-1.pdf (40.83 KB)
1. Kaupo Suviste
2. Onu Larko
3. Marko Nuuma
4. Aarne Toompark
5. Kätlin Org
6. Alar Floren
7. Tanel Raja
8. Eero Ringmäe
9. Maris Sild
10. katrin tarand
11. Ivo Liidemaa
12. Mari sisask
13. Väga Hea
14. Sander Grinin
15. Tõnu Põldma
16. Juhan Jurakas
17. Indrek Martin
18. Murdho Savila
19. MaaSada AD
20. Heiki Ojasild